เตรียมตัวเข้าตรวจ พูดคุยเรื่องประวัติสุขภาพของคุณ
การนัดหมายตามปกติควรจะนัดในช่วงเวลาที่ไม่มีประจำเดือน แพทย์จะไม่สามารถทำการตรวจได้อย่างสมบูรณ์แบบหากคุณมีประจำเดือนมาในวันนัดหมายพอดี  หากคุณมีปัญหาที่เร่งด่วน แจ้งให้ฝ่ายเวชทะเบียนทราบ ทำการนัดวันเวลาแรกที่ยังว่าง และดำเนินการถามหาการช่วยเหลือทางแพทย์ตามที่คุณต้องการ ถ้านี่เป็นการเข้าตรวจภายในเป็นครั้งแรก จงบอกให้ผู้ที่ทำตารางรับนัดแก่คุณทราบด้วย ฝ่ายเวชทะเบียนอาจเปลี่ยนแปลงการนัดเพื่อเริ่มประวัติการรักษาของคุณใหม่ และยังอำนวยความสะดวกเป็นพิเศษสำหรับหญิงสาวที่จะต้องเข้าตรวจเป็นหนแรก  โปรดสังเกตว่าการตรวจภายในแบบที่เป็นกิจวัตรประจำนั้นทำได้โดยแพทย์ทั่วไป (และปกติก็จะเป็นเช่นนั้น) ไม่จำเป็นต้องพบนรีแพทย์ (ผู้เชี่ยวชาญเฉพาะด้าน) แต่อย่างใด เว้นแต่ว่าแพทย์ทั่วไปสันนิษฐานว่าอาจมีปัญหาร้ายแรงใดที่จำต้องใช้ผู้ที่ผ่านการฝึกรักษาในระดับสูงกว่ามาตรวจ คำแนะนำให้คุณเข้าตรวจภายในครั้งแรกในช่วงอายุยี่สิบต้นๆ หรือภายในสามปีของการมีเพศสัมพันธ์เป็นครั้งแรก (ขึ้นอยู่กับว่าอย่างใดมาก่อน) คำแนะนำนี้แตกต่างกันไปตามแต่ละสถานที่เนื่องจากมันเป็นแค่แนวทางคร่าวๆ ฉะนั้นหากเกิดสงสัย โปรดปรึกษาแพทย์ประจำตัวเมื่ออายุถึงเกณฑ์ที่สมควรเข้ารับการตรวจภายในครั้งแรก พึงตระหนักว่าหญิงสาวที่มีเพศสัมพันธ์บ่อย หรือมีปัญหาประจำเดือนมาไม่ปกติ หรือยังไม่มีประจำเดือนเมื่อถึงอายุ 16 ปี ควรจะเข้ารับการตรวจภายในกับแพทย์เป็นกิจวัตรประจำ ให้ลงแช่น้ำหรืออาบน้ำภายในเวลา 24 ชั่วโมงก่อนเวลานัด และหลีกเลี่ยงการใช้ผลิตภัณฑ์ที่ตามปกติคุณไม่ได้ใช้   หลีกเลี่ยงการมีเพศสัมพันธ์ภายใน 24 ชั่วโมงก่อนการตรวจ อาการระคายเคืองจากการมีเพศสัมพันธ์อาจมีผลทำให้ยากที่จะวินิจฉัยผลการตรวจได้  หลีกเลี่ยงผลิตภัณฑ์ดูแลสำหรับสุภาพสตรีก่อนการตรวจ อย่าฉีดหรือใช้ผลิตภัณฑ์ขจัดกลิ่นกาย สเปรย์ หรือครีมภายใน 24 ชั่วโมงก่อนการตรวจ  แต่งกายให้เหมาะสม จำไว้ว่าคุณจะต้องถอดเสื้อผ้าออก พยายามหลีกเลี่ยงการสวมเสื้อผ้าที่ถอดออกลำบาก ถ้าทำให้คุณสบายใจขึ้น ก็พาญาติสนิท อย่างแม่หรือพี่สาว หรือเพื่อนสนิทไปด้วย ญาติหรือเพื่อนสามารถรอตรงหน้าห้องตรวจ หรือเข้าไปในห้องพร้อมกับคุณได้ นี่คือโอกาสที่จะสอบถามทุกอย่างในเรื่องสุขภาพทางด้านเพศหรือการตั้งครรภ์ คำถามครอบคลุมตั้งแต่การคุมกำเนิด การมีเพศสัมพันธ์อย่างปลอดภัย โรคติดต่อทางเพศสัมพันธ์ การเปลี่ยนแปลงของร่างกาย และสิ่งที่คาดหวังในอนาคต ตอบคำถามทั้งหมดอย่างครบถ้วนและจริงใจ แพทย์จำต้องรับทราบข้อมูลมากที่สุดเท่าที่จะทำได้เพื่อรักษาปัญหาที่เกิดขึ้นอย่างได้ผล และร่วมมือกับคุณในการป้องกันความยุ่งยากในอนาคต  โรงพยาบาลหรือคลินิกอาจให้คุณตอบคำถามโดยการกรอกแบบสอบถาม ในขณะที่บางแห่งอาจสอบถามตัวต่อตัว เตรียมตัวที่จะพูดคุยเรื่องประวัติทางเพศ แพทย์จำต้องทราบว่าคุณมีกิจกรรมทางเพศบ่อยไหม เขาอาจถามปัญหาหน้าอก ท้อง อวัยวะเพศ หรือปัญหาทางเพศที่คุณไม่คิดว่ามันปกติ นั่นรวมถึงการถูกหาผลประโยชน์ทางเพศ หรือถูกล่วงละเมิดทางเพศ  แพทย์อาจถามถึงการใช้อุปกรณ์คุมกำเนิดที่ผ่านมาหรือที่ใช้อยู่ในปัจจุบัน คุณต้องสามารถบอกพยาบาลหรือแพทย์ทราบถึงวันแรกที่มีประจำเดือนครั้งล่าสุด และอายุตอนที่มีประจำเดือนครั้งแรก พวกเขายังอาจถามถึงอายุตอนที่หน้าอกของคุณเริ่มขยาย  พวกเขาจะถามว่าประจำเดือนคุณมาปกติหรือเปล่า เช่น ทุก 28 วัน ส่วนใหญ่จะมากี่วัน และคุณมีปัญหาอะไรไหม เช่นปวดท้องอย่างรุนแรงตอนมีประจำเดือน  พวกเขาจะถามว่าคุณมีระยะที่เลือดออกกระปริดกระปรอยหรือเลือดไหลท่วมในขณะมีประจำเดือน พวกเขาจะถามว่าเลือดไหลมากแค่ไหน คุณสามารถตอบคำถามนี้ได้โดยการบอกว่าตัวเองต้องใช้ผ้าอนามัยกี่แผ่น โดยเฉพาะสำหรับเวลา 48 ชั่วโมงแรกของการมีประจำเดือน นี่อาจรวมถึงการมีสิ่งผิดปกติไหลออกมาจากช่องคลอด มีกลิ่นเหม็น คันบริเวณอวัยวะเพศ รู้สึกปวดหรือมวนท้องในบริเวณท้องหรืออวัยวะเพศ รู้สึกปวดขณะมีเพศสัมพันธ์ และมีความเปลี่ยนแปลง อาการปวด หรือปัญหากับทรวงอกหรือไม่  แพทย์อาจเลือกที่จะสั่งการตรวจ STI (การติดเชื้อจากการมีเพศสัมพันธ์) สำหรับคุณได้ถ้าหากคุณหรือแพทย์เห็นว่าจำเป็น การตรวจปัสสาวะสามารถหาโรคหนองในเทียมและ/หรือหนองในได้ และการตรวจเลือดสำหรับ HIV, เริม, และ/หรือซิฟิลิส การเข้าตรวจ STI นั้นไม่มีอันตรายแต่อย่างใดถ้าคุณเป็นกังวล เพราะมันมีการรักษาที่มีประสิทธิภาพหากคุณติดเชื้อจริง และการรักษาแต่เนิ่นๆ แทนที่จะปล่อยล่วงไปจะช่วยหลีกเลี่ยงความยุ่งยากในระยะยาว เช่น การรักษาโรคหนองในและ/หรือหนองในเทียมตั้งแต่ระยะแรกจะป้องกันไม่ให้เกิดพัฒนาเป็นโรคอุ้งเชิงกรานอักเสบ (pelvic inflammatory disease – PID) ในระยะยาวได้ ซึ่งจะเกิดเมื่อเชื้อนั้นฝังตัวนานจนนำไปสู่ปัญหาอย่างการตกไข่หรืออาการปวดอุ้งเชิงกรานเรื้อรังได้ การตรวจปัสสาวะหรือผลแล็บจะช่วยยืนยันการตั้งครรภ์ได้ ถ้าท้องขึ้นมาจริง การนัดหมายกับแพทย์อาจเพิ่มขั้นตอนการฝากครรภ์ไปจนถึงตอนคลอด
นัดวันเวลา. แช่หรืออาบน้ำอย่างที่เคยทำตามปกติ. พาเพื่อนไปด้วย. เตรียมตัวตอบคำถาม. เตรียมตัวเจอคำถามเกี่ยวกับประวัติการรักษาโดยทั่วไปของคุณ. เตรียมตอบคำถามเกี่ยวกับประจำเดือน. เตรียมให้ข้อมูลถึงปัญหาที่คุณมี. บอกแพทย์หากคุณคิดว่าตนเองกำลังตั้งครรภ์.
https://www.wikihow.com/Have-a-Gynecological-Exam https://www.wikihow.com/Have-a-Gynecological-Exam
Preparing for Your Exam Discussing Your Health History